钦定古今图书集成/理学汇编/文学典/第145卷 > 《徐师曾文体明辩》 > 《为刘少傅等谢敕书慰劳表》杨炯
## 钦定古今图书集成/理学汇编/文学典/第145卷 > 《徐师曾文体明辩》 > 《为刘少傅等谢敕书慰劳表》杨炯

臣某等言：“司马郎中王知敬至，伏奉今月日手诏，璿
玑下照，观天象之三光；玉检前开，见河洛之八卦。发
挥珪璧，感召风云，不知手之舞之，足之蹈之者也。”臣
等稽之天地，明山辟长男之宫；步之日星，乐府奏重
光之典。二王所以立教者，天子为先；万国所以称贞

山河，事资于监守。皇太子“一物三善，四方继明。孝以
承亲，显于直地之路；明以照下，验于长寿之术。虔奉
丝纶，躬亲政事。德刑详矣，既远安而迩肃；博爱先之，
亦途歌而里咏。”固已礼成恭敬，道洽温文，知宝历之
无疆，信苍生之幸甚。臣等窃循愚蔽，谬荷恩私，或位
联辅弼，职在台衡。希少阳之末光，自韬萤火；洽重海
之馀润，色息牛涔。不谓殊奖曲覃，真文俯及，载之眉
首，奉以周旋。听《葛天》氏之歌，方惭此庆；开《有虞》氏之
石，未均斯喜。但知怀璧之罪，不可越乡；岂敢贪天之
功，以为己力？倾诚每积，候朱鸟于南宫；拜德无因，限
苍龙于左阙。臣无任。